भाखड़ा-पौंग डैम से आज छोड़ा जाएगा 98 हजार क्यूसेक पानी; पिछले 7 दिन में 20% ज्यादा बरसे बादल
Punjab Weather Forecast; Rain Alerts Dam Water Level | Bhakra Dam Pong Dam पंजाब के 17 जिलों में आज बारिश होने की संभावना है। माझा, मालवा और पूर्वी मालवा में आज बीच-बीच में बादल छाते रहेंगे और धूप निकलने के साथ ही उमस भी परेशान करती रहेगी। पूर्वी मालवा के 10 जिलों में आज बारिश का यलो व ऑरेंज अलर्ट जारी किया गया है।
पंजाब के 13 जिलों में अगले 24 घंटों में बारिश होने की संभावना है। माझा, मालवा और पूर्वी मालवा में आज बीच-बीच में बादल छाते रहेंगे और धूप निकलने के साथ ही उमस भी परेशान करती रहेगी। वहीं मौसम विभाग ने अगले 24 घंटों में गुरदासपुर, मनसा, मुक्तसर, पटियाला, संगरूर में अधिकांश स्थानों पर गरज के साथ भारी बारिश होने की संभावना जताई हैं। यहां बारिश के साथ 40 कि.मी. रफ्तार तक हवाएं भी चल सकती हैं।
मौसम विभाग ने बीते 7 दिनों का आंकड़ा जारी किया है। पंजाब में बीते सप्ताह सामान्य बारिश दर्ज की गई है, लेकिन 10 जिले ऐसे हैं, जहां सामान्य से कम बारिश दर्ज हुई है। वहीं फरीदकोट, अमृतसर, मोहाली और तरनतारन ऐसे जिले हैं, जहां समान्य से बहुत अधिक बारिश दर्ज की गई है। वहीं पहाड़ों पर लगातार हो रही बारिश के कारण भाखड़ा बांध और पौंग बांध में जलस्तर तेजी से बढ़ रहा है।
अगले कुछ दिनों में भारी बारिश होने की आशंका के चलते भाखड़ा ब्यास प्रबंधन बोर्ड (BBMB) ने भाखड़ा बांध और पौंग डैम से 98 हजार क्यूसेक पानी छोड़ने का फैसला किया है। दोनों बांधों से बीते दिन कुल 79989 क्यूसेक पानी छोड़ा गया, जिसमें भाखड़ा बांध से 40387 क्यूसेक और पौंग बांध से 39602 क्यूसेक छोड़ा गया।
भाखड़ा बांध का वाटर लेवी 1657 पहुंचा
आज भाखड़ा बांध से 48 हजार क्यूसेक और पौंग डैम से 50 हजार क्यूसेक पानी छोड़ा गया है। सूत्रों के मुताबिक, पंजाब, हरियाणा और राजस्थान से इस संबंध में सहमति ले ली गई। भाखड़ा बांध का लेवल 1657.53 फीट तक पहुंच गया, जबकि खतरे का निशान 1680 फीट है। पिछले साल आज ही के दिन यह जलस्तर मात्र 1586.56 फीट था। पौंग बांध का जल स्तर 1376.44 फीट पर पहुंच चुका है और खतरे का स्तर 1392 फीट है। बीते साल आज के दिन यह लेवल 1323.1 फीट था।
मौसम विभाग की तरफ से जारी आंकड़ों के अनुसार, पंजाब में बीते सप्ताह 20 प्रतिशत अधिक बारिश हुई है। फरीदकोट में 526%, मोहाली में 213%, तरनतारन में 212% और अमृतसर में 204% अधिक बारिश दर्ज की गई। वहीं लुधियाना में 72%, बठिंडा में 68%, फाजिल्का में 67%, मुक्तसर में 55%, संगरूर में 52%, पटियाला में 40%, रूपनगर में 42% और बरनाला में 39 % कम बारिश दर्ज की गई है।
अगले सप्ताह भी सामान्य बारिश का अनुमान
मौसम विभाग ने अगले सप्ताह भी सामान्य बारिश होने का ही अनुमान लगाया है। तापमान भी सामान्य बना रहेगा। पठानकोट, गुरदासपुर, अमृतसर, तरनतारन और होशियारपुर में 3 अगस्त तक 5 मिलीमीअर औसतन बारिश होने का अनुमान लगाया जा रहा है। बाकी पंजाब में 5 से 10 मिलीमीटर औसतन बारिश का अनुमान मौसम विभाग ने लगाया है।